**ΤΕΧΝΟΛΟΓΙΑ ΚΑΙ ΕΠΙΣΤΗΜΗ**

**Τεχνολογία**  είναι ένα σύνολο από δραστηριότητες με τις οποίες ο άνθρωπος κατασκευάζει διάφορα αντικείμενα για να καλύψει τις ανάγκες του και να διευκολύνει τη ζωή του.

Η τεχνολογία γεννήθηκε τη στιγμή που ο πρωτόγονος άνθρωπος έφτιαξε το πρώτο του εργαλείο-όπλο.

Επομένως ότι υπάρχει γύρω μας και είναι φτιαγμένο από τον άνθρωπο είναι **τεχνολογικό επίτευγμα.**

π.χ εργαλεία, ρούχα, υποδήματα, οικιακά σκεύη, οικιακές συσκευές, μεταφορικά μέσα, ηλεκτρονικά είδη, γραφική ύλη, κτίρια, δρόμοι, γέφυρες, έπιπλα, κ.λ.π.

ΠΡΟΣΟΧΗ:

 Δεν πρέπει να μπερδεύουμε τα ανθρώπινα με τα **φυσικά δημιουργήματα,** δηλαδή τα βουνά, φυσικές λίμνες, ποτάμια, ηφαίστεια, πεδιάδες, ζώα, φυτά κ.λ.π.

**Επιστήμη** είναι ένα σύνολο γνώσεων που βοηθούν τον άνθρωπο να ερμηνεύσει τα διάφορα φαινόμενα και να δώσει απαντήσεις σε διάφορα ερωτήματα που τον απασχολούν. Οι γνώσεις αυτές προκύπτουν μετά από έρευνα γύρω από ένα θέμα.

Η επιστήμη άρχισε να αναπτύσσεται λίγο μετά την εμφάνιση της τεχνολογίας.

Σήμερα επιστήμη και τεχνολογία βαδίζουν μαζί. Καμία από τις δύο δε μπορεί να εξελιχθεί χωρίς τη βοήθεια της άλλης.

Η επιστήμη προσφέρει στην ανθρωπότητα τη γνώση ενώ η τεχνολογία παίρνει αυτή τη γνώση και την εφαρμόζει(την κάνει πράξη) δημιουργώντας διάφορα πράγματα.

Η τεχνολογία δε μπορεί να εξελιχθεί χωρίς τη γνώση της επιστήμης αλλά ούτε και η επιστήμη χωρίς τα εργαλεία που της παρέχει η τεχνολογία, αφού τα χρειάζεται για να κάνει έρευνα , πειράματα κ.λ.π.